ΧΑΙΡΕΤΙΣΜΟΣ ΥΠΕΥΘΥΝΗΣ Σ.Σ.Ν ΣΕ ΕΠΙΜΟΡΦΩΤΙΚΗ ΗΜΕΡΙΔΑ

 **Καλή σας μέρα** κύριε Διευθυντά της Διεύθυνσης Δευτεροβάθμιας Εκπαίδευσης Σερρών, κυρία Πρόεδρε, μέλη του Διοικητικού Συμβουλίου της Μακεδονικής Ένωσης καθηγητών Αγγλικής Γλώσσας της Δημόσιας Πρωτοβάθμιας , Δευτεροβάθμιας Εκπαίδευσης Σερρών.

Εκπροσωπώντας τον Συμβουλευτικό Σταθμό Νέων ,είμαι ιδιαίτερα ικανοποιημένη που παρίσταμαι σε αυτή την επιμορφωτική ημερίδα και με ευχαρίστηση αποδέχτηκα την πρόσκληση σας.

 «**Δυσλεξία και εκμάθηση ξένων γλωσσών. Από την θεωρία στην πράξη ».**

Εκλεκτοί εισηγητές , αγαπητοί συνάδελφοι ,κυρίες και κύριοι

Θα το χαρακτήριζα ως θέμα « διαχρονικό », «ζωντανό »

Απασχολεί όλα τα εμπλεκόμενα μέρη

Την εκπαιδευτική κοινότητα δηλ. τους εκπαιδευτικούς ,τους μαθητές και φυσικά τους γονείς .

Τους εκπαιδευτικούς που καλούνται να διδάξουν παιδιά με μαθησιακές δυσκολίες δηλ. Δυσλεξία , ΔΕΠΥ, αυτισμό κ.α.

Αναμφισβήτητα είναι πρόκληση το όλο εγχείρημα , δηλ. η εκμάθηση μιας ξένης γλώσσας από ένα μαθητή /τρια διαγνωσμένο με δυσλεξία .

Το μεγαλύτερο μέρος της συζήτησης της επιστημονικής κοινότητας ,εστιάζει στο μαθησιακό πρόβλημα ενός δυσλεκτικού μαθητή στο κομμάτι που αφορά κυρίως την μητρική γλώσσα.

Τι συμβαίνει όμως με την εκμάθηση των ξένων γλωσσών π.χ. των αγγλικών μιας γλώσσας που άλλα ακούμε, άλλα διαβάζουμε και άλλα γράφουμε ;

Βρισκόμαστε στον 21ο  αιώνα και η αλήθεια είναι ότι η γνώση μιας ξένης γλώσσας δεν είναι αρκετή .

Οι σύγχρονες απαιτήσεις της κοινωνίας μας υπερβαίνουν τα γλωσσικά σύνορα.

Οι γονείς με παιδιά με μαθησιακές δυσκολίες , όπως η δυσλεξία ταλανίζονται από ερωτήματα και βρίσκονται αντιμέτωποι με την πρόκληση.

* Μπορεί το παιδί μου να μάθει μια ξένη γλώσσα ; Να την προσεγγίσει ; Nα ανταποκριθεί ; Nα τα καταφέρει ;
* Είναι σωστό και επωφελές να εμπλέξουμε το παιδί μας σε κάτι επιπλέον ;
* Mήπως η όλη προσπάθεια αποβεί σε βάρος της ψυχοσωματικής του υγείας ;

Έρχονται λοιπόν οι γονείς αντιμέτωποι με την υποχρεωτική μαθησιακή διαδικασία εντός της σχολικής μονάδας, αλλά και με τις παράπλευρες εκπαιδευτικές δραστηριότητες εκτός αυτής .

Είναι λογικό να συνειδητοποιούν και να κατανοούν τις δυσκολίες των παιδιών τους και να αναζητούν απαντήσεις στα ερωτήματά τους.

Η διδασκαλία μιας ξένης γλώσσας σε μαθητές με μαθησιακές δυσκολίες αποτελεί ιδιαίτερη περίπτωση η οποία σίγουρα πρέπει να αντιμετωπίζεται έχοντας ως οδηγούς την επιστημονική κατάρτιση , τον επαγγελματισμό , αλλά κυρίως την αγάπη.

Καθίσταται σαφές και κατανοητό ότι χρειάζεται μια ολοκληρωμένη ψυχοπαιδαγωγική υποστήριξη ,προκειμένου να επέλθει επίτευξη σωστών αποτελεσμάτων.

Σκοπός οι μαθητές με μαθησιακές δυσκολίες ,πρώτιστα να βοηθηθούν ώστε να θέσουν τους προσωπικούς τους στόχους με πληρότητα και σαφήνεια.

Η εκτίμηση του εαυτού κατευθύνει την συμπεριφορά του ατόμου .

Συνιστώσες που οδηγούν στον δρόμο της εκμάθησης ξένων γλωσσών από ένα δυσλεκτικό παιδί είναι η γνώση ότι η διδασκαλία δεν πρέπει να μετατρέπεται σε μια εξαντλητική διαδικασία αλλά να θεωρείται ουσιώδες και ενδεικτικό μέσο κοινωνικοποίησης .

Ο μαθητής βρίσκεται διαρκώς σε μια διαδικασία εκμάθησης και παράλληλα κατάκτησης .

Απαραίτητος λοιπόν κρίνεται ο σχεδιασμός προγραμμάτων που αφορούν κυρίως στην διαφοροποίηση των στόχων της γλωσσικής εκμάθησης .

Η προσέγγιση αλλά και οι στρατηγικές γλωσσικής εκμάθησης ξένων γλωσσών θα πρέπει να διεκπεραιώνονται μέσα από γενικές και ειδικές επικοινωνιακές πράξεις λαμβάνοντας πάντοτε υπ’ όψιν τους περιορισμούς των περιστάσεων εκείνων , ώστε να εξασφαλίζονται οι ιδανικές συνθήκες κοινωνικής συνύπαρξης.

Ο χρήστης- μαθητής μιας ξένης γλώσσας με δυσλεξία δεν καλείται να απομνημονεύει μόνο λέξεις , φράσεις και σώματα κειμένων, προκειμένου να χαρακτηριστεί ικανός χρήστης της συγκεκριμένης γλώσσας.

Η έλλειψη δογματισμού , η παράλληλη προσαρμοστικότητα σε κάθε είδους μαθησιακής περίστασης , η ευρύτητα του πνεύματος αποτελούν τις απαραίτητες προϋποθέσεις της πολλαπλογλωσσίας.

Ημερίδες όπως η σημερινή κρίνονται επωφελείς και χρήσιμες για όλους τους εμπλεκόμενους.

Καλή επιτυχία .!